Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta

(2020/C 124/10)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

YHTENÄINEN ASIAKIRJA

”Würzburger Stein-Berg”

PDO-DE-02403

Hakemuksen päiväys: 6. joulukuuta 2017

1. Rekisteröitävä nimi / rekisteröitävät nimet

”Würzburger Stein-Berg”

2. Jäsenvaltio

Saksa

3. Maantieteellisen merkinnän tyyppi

SAN – Suojattu alkuperänimitys

4. Rypäletuotteiden luokat

1. Viini

5. Viini(e)n kuvaus

Laatuviini

Viiniköynnöslajikkeista Silvaner, Riesling ja Weisser Burgunder valmistettu valkoviini

Ominaisuudet: syvyys ja täyteläisyys yhdistyneenä eleganssiin

— puskuroitu, integroitunut, tasapainoinen happorakenne

— alkoholi hyvin integroitunut

— mineraalisuus, jota leimaa voimakkaasti maaperän kuorikalkki

— viiniköynnöslajikkeelle ominainen hienostunut hedelmäisyys

— ”Würzburger Stein-Berg” -laatuviinit ovat kuivia valkoviinejä

— viineissä on erityisesti savuisia piikiven vivahteita ja ne ovat hienostuneen hedelmäisiä

— väri vaihtelee keltaisesta kullankeltaiseen

— luonnollinen alkoholipitoisuus: vähintään 12,2 tilavuusprosenttia – 90 Öchsle-astetta; kokonaisalkoholipitoisuus väkevöinnin jälkeen: enintään 15 tilavuusprosenttia. Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 11 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 150

Arvomerkinnällä ”Auslese” varustettu viini

Viiniköynnöslajikkeista Silvaner, Riesling ja Weisser Burgunder valmistettu valkoviini

Ominaisuudet: syvyys ja täyteläisyys yhdistyneenä eleganssiin

— puskuroitu, integroitunut, tasapainoinen happorakenne

— alkoholi hyvin integroitunut

— mineraalisuus, jota leimaa voimakkaasti maaperän kuorikalkki

— viiniköynnöslajikkeelle ominainen hienostunut hedelmäisyys

— viineissä on erityisesti savuisia piikiven vivahteita ja ne ovat hienostuneen hedelmäisiä

— väri vaihtelee keltaisesta kullankeltaiseen

— Arvomerkinnöillä ”Auslese” – ”Trockenbeerenauslese” ja ”Eiswein” varustettujen viinien tunnuspiirteenä on huomattava, vähintään 45 g/l jäännössokeripitoisuus, vivahteikkaat Noblesse-viinit

— luonnollinen alkoholipitoisuus: vähintään 13,8 tilavuusprosenttia – 100 Öchsle-astetta.

Jos analyyttisiä ominaisuuksia koskevaa lukua ei ole ilmoitettu, sovelletaan Saksan viinialan lainsäädännön säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 7 Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 350

Arvomerkinnällä ”Beerenauslese” varustettu viini

Viiniköynnöslajikkeista Silvaner, Riesling ja Weisser Burgunder valmistettu valkoviini

Ominaisuudet: syvyys ja täyteläisyys yhdistyneenä eleganssiin

— puskuroitu, integroitunut, tasapainoinen happorakenne

— alkoholi hyvin integroitunut

— mineraalisuus, jota leimaa voimakkaasti maaperän kuorikalkki

— viiniköynnöslajikkeelle ominainen hienostunut hedelmäisyys

— viineissä on erityisesti savuisia piikiven vivahteita ja ne ovat hienostuneen hedelmäisiä

— väri vaihtelee keltaisesta kullankeltaiseen

— Arvomerkinnöillä ”Auslese” – ”Trockenbeerenauslese” ja ”Eiswein” varustettujen viinien tunnuspiirteenä on huomattava, vähintään 45 g/l jäännössokeripitoisuus, vivahteikkaat Noblesse-viinit

— luonnollinen alkoholipitoisuus: vähintään 17,7 tilavuusprosenttia – 125 Öchsle-astetta.

Jos analyyttisiä ominaisuuksia koskevaa lukua ei ole ilmoitettu, sovelletaan Saksan viinialan lainsäädännön säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 5,5 Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 30 Kokonaisrikkidioksidipitoisuus enintään (mg/litra) 400

Arvomerkinnällä ”Trockenbeerenauslese” varustettu viini

Viiniköynnöslajikkeista Silvaner, Riesling ja Weisser Burgunder valmistettu valkoviini

Ominaisuudet: syvyys ja täyteläisyys yhdistyneenä eleganssiin

— puskuroitu, integroitunut, tasapainoinen happorakenne

— alkoholi hyvin integroitunut

— mineraalisuus, jota leimaa voimakkaasti maaperän kuorikalkki

— viiniköynnöslajikkeelle ominainen hienostunut hedelmäisyys

— viineissä on erityisesti savuisia piikiven vivahteita ja ne ovat hienostuneen hedelmäisiä

— väri vaihtelee keltaisesta kullankeltaiseen

— Arvomerkinnöillä ”Auslese” – ”Trockenbeerenauslese” ja ”Eiswein” varustettujen viinien tunnuspiirteenä on huomattava, vähintään 45 g/l jäännössokeripitoisuus, vivahteikkaat Noblesse-viinit

— luonnollinen alkoholipitoisuus: vähintään 21,5 tilavuusprosenttia – 150 Öchsle-astetta.

Jos analyyttisiä ominaisuuksia koskevaa lukua ei ole ilmoitettu, sovelletaan Saksan viinialan lainsäädännön säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 5,5 Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 35 Kokonaisrikkidioksidipitoisuus enintään (mg/litra) 400

Arvomerkinnällä ”Eiswein” varustettu viini

Viiniköynnöslajikkeista Silvaner, Riesling ja Weisser Burgunder valmistettu valkoviini

Ominaisuudet: syvyys ja täyteläisyys yhdistyneenä eleganssiin

— puskuroitu, integroitunut, tasapainoinen happorakenne

— alkoholi hyvin integroitunut

— mineraalisuus, jota leimaa voimakkaasti maaperän kuorikalkki

— viiniköynnöslajikkeelle ominainen hienostunut hedelmäisyys

— viineissä on erityisesti savuisia piikiven vivahteita ja ne ovat hienostuneen hedelmäisiä

— väri vaihtelee keltaisesta kullankeltaiseen

— Arvomerkinnöillä ”Auslese” – ”Trockenbeerenauslese” ja ”Eiswein” varustettujen viinien tunnuspiirteenä on huomattava, vähintään 45 g/l jäännössokeripitoisuus, vivahteikkaat Noblesse-viinit

— luonnollinen alkoholipitoisuus: vähintään 17,7 tilavuusprosenttia – 125 Öchsle-astetta.

Jos analyyttisiä ominaisuuksia koskevaa lukua ei ole ilmoitettu, sovelletaan Saksan viinialan lainsäädännön säännöksiä.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 5,5 Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 30 Kokonaisrikkidioksidipitoisuus enintään (mg/litra) 400

6. Viininvalmistusmenetelmät

a. Olennaiset viininvalmistusmenetelmät

Arvomerkinnöillä varustettujen viinien jäännössokeripitoisuus on vähintään 45 g/l.

Muilta osin suojatulla alkuperänimityksellä ”Würzburger Stein-Berg” varustetun viinin tuotantoon sovelletaan asetuksessa (EU) N:o 1308/2013, asetuksessa (EY) N:o 606/2009 ja kansallisessa lainsäädännössä esitettyjä sallittuja viininvalmistusmenetelmiä.

b. Enimmäistuotokset

50 hehtolitraa hehtaaria kohti

7. Rajattu maantieteellinen alue

Kaikki jäljempänä esitetyt luvut tarkoittavat yksinomaan Würzburgin kaupunkipiirissä, Baijerissa, sijaitsevien maarekisteripalstojen numeroita.

SAN-nimitys ”Würzburger Stein-Berg” kattaa ainoastaan alueita, jotka on merkitty Würzburger Stein -viinitilan viinitarharekisteriin. Seuraavissa kappaleissa annetaan SAN-alueen ”Würzburger Stein-Berg” täsmällinen rajaus.

7469:n lounaiskulmasta itään pitkin tietä 7468/1, 5857:n itärajaa pitkin pohjoiseen tielle 5853/3 asti ja sitten itään 5695:n itäpäätyyn asti.

5695:n pohjoisosaan, länteen 5689:n itärajaan asti. Sieltä pohjoiseen 5689:n, 5687:n ja 5681:n itärajoja pitkin.

5681:n pohjoisrajalta läntinen tie 5679 pohjoiseen 5725/1:lle, sitten teitä 5727/0 ja 5775/3 pitkin 5775/0:n itärajaan asti, sitten etelään tielle 5783/0 asti, sitten länteen 5782/0:n itärajaan asti, sitten pohjoiseen 5782/2:lle asti. 5782/2:ta pitkin 42 metriä länteen viinitarhan päähän asti. Sieltä suora linja etelään tielle 5783 asti. Teitä 5783, 5553 ja 5822 pitkin 5830:lle asti. Tietä 5834 pitkin lännen suuntaan 7996:n pohjoisrajaan asti. 7996:n, 7996/2:n ja 5850:n pohjoisrajaa pitkin tielle 5852 asti. Tie 5852 etelään tielle 7468/1 asti. Länteen 7469:n länsipäätyyn asti. 7469:n länsirajaa etelään 7468/1:lle.

Kyseisten palstanumeroiden rajoittama SAN-alue ”Würzburger Stein-Berg” on osa Würzburger Stein -viinitilaa, joka sijaitsee Franken SAN:n maa-alueella Baijerissa Würzburgin alueella. Tälle rajatulle SAN-alueelle on ominaista sen jyrkkäpiirteisyys, sen sijainti lähellä lämpövarastona toimivaa jokea sekä sen vallitseva kallioperä, joka on keskitriaskautista kuorikalkkia. Näiden kaikkien tekijöiden ansiosta tämä SAN-alue on laadultaan merkittävästi erilainen kuin sen naapuripalstat Würzburger Stein -viinitilalla.

8. Pääasiallinen rypälelajike / pääasialliset rypälelajikkeet

Weisser Riesling – Riesling, Riesling renano, Rheinriesling, Klingelberger

Weisser Burgunder – Pinot Blanc, Pinot Bianco, Weissburgunder

Grüner Silvaner – Silvaner, Sylvaner

9. Yhteyden/yhteyksien kuvaus

”Würzburger Stein-Berg” käsittää Würzburger Stein -viinitilan parhaat palstat. Aurinkoiset, erittäin jyrkät kuorikalkkikiveä olevat rinteet. Etelään avautuva, simpukankuoren muotoinen paikka Main-joen varrella.

”Würzburger Stein-Berg” -alue on pinnanmuodostukseltaan klassista laaksomaisemaa meanderivalleineen ja eroosiorinteineen. Se on muodostunut noin kaksi miljoonaa vuotta sitten, jolloin muinainen Main-joki (’Urmain’) vaihtoi suuntaa ja alkoi virrata Rein-jokeen Tonavan sijasta. Main-joen ainutlaatuinen mutkitteleva uoma on muovannut eroosiorinteille erityisen korkealaatuisen paikan viininviljelylle. ”Würzburger Stein-Bergin” suuri kaltevuuskulma ja sisäänpäin kaareutuva, lounaaseen avautuva rinne tekevät siitä yhden Saksan laadukkaimmista viininviljelypaikoista. Sen sijainti joen välittömässä läheisyydessä ja etenkin lähellä sijaitsevan Würzburgin kaupungin urbaani mikroilmasto luovat ”Würzburger Stein-Bergiin” sen oman erityisen mikroilmaston, jolla on ratkaiseva vaikutus viinien laatuun.

Maaperä koostuu runsashumuksisesta eloperäisestä aineksesta, jossa on paikoin hiue- ja savikerroksia. Maaperä imee vettä ja varastoi lämpöä hyvin. Sijainti 190–285 metriä merenpinnan yläpuolella. Kaltevuus 45–65 prosenttia. Runsaasti auringonvaloa. Main-joki toimii lämpövarastona ja heijastaa valoenergiaa. Würzburgin kaupungin lämpövaikutus parantaa mikroilmastoa.

Kuvaillun maantieteellisen alueen erottaa Würzburger Stein -viinitilan muista lähellä olevista osista sen maaperän keskimääräiset kuorikalkkitasot, sen jyrkkäpiirteisyys ja siihen liittyvä alueen kuivuus. Se käsittää harjanteen jyrkän etelärinteen, joka on suojassa korkeammalta tasangolta tulevalta kylmältä ilmalta ja poikkeaa siten ympäröivän alueen muista viinitarhoista. Kuorikalkkikiven huokostilavuus on pieni, minkä ansiosta sillä on suuri varaston energiatiheys ja korkea ominaispaino ja siten hyvä lämmönvarastointikyky. Alueen kaltevuus ja eteläsuuntainen sijainti takaavat sen, että se altistuu lämmölle niin paljon kuin on mahdollista. Suojatun alueen ympäristötekijöiden (emäkallio, maaperätyyppi, mikroilmasto, rinteen kaltevuus ja suunta, auringonvalo, suojaisuus kylmältä ilmalta ja joen läheisyys) vuorovaikutus tekee viineistä mausteisempia, vaativampia ja maultaan suolaisempia kuin naapuripalstoilta saatavat viinit. Sijainnilla, kaltevuudella, emäkalliolla, maaperätyypillä ja Main-joella on ainutlaatuinen yhteisvaikutus ja ne kaikki vaikuttavat myös viineihin. Viiniköynnökset ottavat karusta kuorikalkkimaasta, jonka kivipitoisuus on suuri, enemmän mineraaleja kuin viinitarhoissa suojatun alueen ulkopuolella. Kyseiset mineraalit muovaavat viinin luonnetta. Lämmin mikroilmasto tekee kasvukaudesta pitkän, jolloin rypäleillä ja niistä valmistettavilla viineillä on enemmän aikaa kehittää aromeja ja mineraalisuutta. Palstojen lämpöaltistus on erityisen suuri niiden kaltevuuden ja sijaintisuunnan ansiosta, ja viiniköynnökset antavat rypäleille ja niistä valmistettaville viineille runsaasti aromeja ja ainesosia. Alueella kasvatetuista rypäleistä tuotetut viinit ovat meheviä, tasapainoisia, pyöreitä ja täyteläisiä, ja niissä on piikiven tuoksuja ja vivahteita.

Suojatun alueen rinteenharjanne antaa sille suojan kylmältä ilmalta, joka muutoin lyhentäisi viiniköynnösten kasvukautta ja rajoittaisi rypäleiden kypsymisaikaa. Tästä syystä tästä viinitarhan rekisteröidystä osasta tuli Würzburger Steinin alkuperäinen osa, jolla on harjoitettu viljelyä vuosisatojen ajan, ja siitä juontaa juurensa myös nimi Würzburger Stein-Berg.

Kun tuotos rajoitetaan enintään 5 000 litraan hehtaaria kohti vuodessa ja tuotanto rajataan kolmeen viiniköynnöslajikkeeseen (Silvaner, Riesling ja Weißer Burgunder), tuottajat voivat varmistaa suojatun alueen viinien jatkuvasti korkean laadun ja selkeästi määritellyn viinilajikeprofiilin. Alueen kasvumaaperä kuvastuu parhaiten kyseisissä kolmessa lajikkeessa. Ympäröivän alueen viinitarhoista saatavia viinejä on sallittua valmistaa yli 70 viiniköynnöslajikkeesta, ja niissä sallitaan korkeampi, 10 800 litran tuotos hehtaaria kohti vuodessa.

Suojatulta alueelta saatavien viinien erityisluonnetta on kuvailtu ja siitä on esitetty näyttöä Frankenin alueen kirjallisuudessa jo satojen vuosien aikana.

Viininviljelijöiden vuosisatojen kokemus sijaintipaikasta ja suojatun alueen viineistä on muokannut viinien makua. Perinteet ja kestäväpohjaisuus ovat määritelleet laatuviinien tuotantomenetelmät satojen vuosien ajan. Lukuisat kansallisen ja kansainvälisen tason palkinnot ja kunniamaininnat ovat todisteita viinien korkeasta laadusta.

Kasvumaaperässä ilmenee erityinen yhdistelmä tekijöitä, jotka vaikuttavat viineihin: keskitriaskaudelta peräisin olevan kuorikalkin geologia ja siitä syntynyt maaperä, erityinen ja ainutlaatuinen pinnanmuodostus (sijaintisuunta, kaltevuus, joen ja kaupungin läheisyys) ja siitä seuraava mikroilmasto sekä vuosisatainen kestäväpohjainen viljely jyrkällä rinteellä käyttäen klassisia viiniköynnöslajikkeita Riesling, Silvaner ja Weißer Burgunder vanhoista, optimaalisesti ylläpidetyistä viinitarhoista ja tuotoksia rajoittaen.

10. Olennaiset lisäedellytykset

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Kun tuotos rajoitetaan enintään 5 000 litraan hehtaaria kohti vuodessa ja tuotanto rajataan kolmeen viiniköynnöslajikkeeseen (Silvaner, Riesling ja Weißer Burgunder), tuottajat voivat varmistaa suojatun alueen viinien jatkuvasti korkean laadun ja selkeästi määritellyn viinilajikeprofiilin, jotka antavat viineille alueelle tyypillisen maun.

Viineissä saa olla suojattu alkuperämerkintä ainoastaan, jos jalostetut rypäleet on saatu viiniköynnöksistä, jotka on istutettu suojatulle alueelle vähintään kahdeksan vuotta aikaisemmin.

Vähintään kahdeksan vuotta vanhat viiniköynnökset, joiden juuret levittäytyvät paremmin, takaavat viinien korkeamman ja tasaisemman laadun erilaisissa kasvuolosuhteissa. Suojatun alueen ulkopuolella olevilta naapuripalstoilta saataville viineille ei ole vahvistettu viiniköynnösten vähimmäisikää. Sama pätee koko viininviljelyalueeseen.

Linkki eritelmään

www.ble.de/eu-qualitaetskennzeichen-wein

(1) EUVL L 347, 20.12.2013, s. 671.